Լեոնիդ Դյակով

Леонид Владимирович Дьяков (, ), խորհրդային ռուս բանաստեղծ, ԽՍՀՄ Գրողների միության, Ռուսաստանի գրողների միության (1988) անդամ։

Կենսագրություն 
Լեոնիդ Դյակովը ծնվել է 1932 թվականին Ռոստովի մարզի Ազովի շրջանի Ռոգոժկինո խուտորում` ձկնորսի ընտանիքում։ Հայրենական մեծ պատերազմի տարիներին աշխատել է Բուդենովի անվան (այժմ` «Խաղաղ Դոն») ձկնորսական կոլտնտեսությունում։ Պատերազմի ավարտից հետո Ռոգոժկինոյում ավարտել է դպրոցը, այնուհետև` Ձկնորսական ինստիտուտը։ Աշխատել է ձկնարդյունաբերության ոլորտում։ 20-րդ դարի 70-ական թվականներից գրել է բանաստեղծություններ։ 1988 թվականից դարձել է ԽՍՀՄ գրողների միության, ապա` Ռուսաստանի գրողների միության անդամ։

Մահացել է 2017 թվականի փետրվարի 5-ին Դոնի Ռոստովում։

Ստեղծագործական ուղի 
Բանաստեղծություններ գրել է երիտասարդ տարիքում։ Բանաստեղծությունների թեման եղել է Դոնի բնությունը, նրա գետերը, տափաստանները, եղանակները, հայրենի ֆերմերները։ 1970-ական թվականներին լրջորեն զբաղվել է պոեզիայով։ Այդ որոշման վրա իրենց ազդեցությունն են ունեցել բանաստեղծներ Դանիիլ Դոլինսկին, Վլադիմիր Ֆիրսովը, Ալեքսանդր Ռոգաչևը, Նիկոլայ Սկրեբովը, Անատոլի Գրիցենկոն, արձակագիր Ալեքսեյ Կորկիշենկոն։

Բանաստեղծի առաջին հրատարակությունները հայտնվել են «Գիշերային Ռոստով», « «Մուրճ», «Կոմսոմոլեց», «Գրական թերթ», «Դոն», «Վերելք», «Երիտասարդ գվարդիա», «Մոսկվա», «Բարեկամություն» մոսկովյան թերթերում ու ամսագրերում։ Հրատարակվել է բուլղարական թերթերում։

Նրա առաջին գիրքը` «Սպիտակավուն տարափ», հրատարակվել է Ռոստիզդատում 1979 թվականին։ Այնուհետև գրքերը տպագրվել են ռոստովյան և մոսկովյան հրատարակչություններում` «Երդվում եմ Դոն», «Русые вербы», «Սիրո ամառ», «Լիրիկա» և այլն։ 1988 թվականին, երբ հրատարակվեց Դյակովի երրորդ գիրքը, նա անդամագրվեց ԽՍՀՄ գրողների միությանը։

Ստեղծագործություններ 
 Белогривый ливень. 1979.
 Кланяюсь Дону. 1983.
 Русые вербы. 1984.
 Лето любви. 1988.
 Лирика. 1992.
 Трава синеокая. 1992.
 От сердца к сердцу. 1994.
 Светлая музыка осени. 1997.
 Признание в любви. 2000.
 Уходит лето. 2002.
 Песня о Доне. 2003.

Պարգևներ 
 Վիտալի Զակրուտկինի անվան գրական մրցանակի դափնեկիր (1997) «Սրտից սիրտ» բանաստեղծությունների գրքի համար
 Շոլոխովի անվան մրցույթի դափնեկիր Շոլոխովի ծննդյան 100-ամյակի կապակցությամբ (2005), «Երգեր Դոնի մասին» գրքի համար

Գրականություն 
 Справочник. Ростовское региональное отделение Союза писателей России. Ростов-на-Дону, 2011г. Леонид Владимирович Дьяков, с. 26.
 Грачев Д. Знаменитые наши земляки /Д. Грачев //Азовская неделя. – 2008. – 27 марта. С. 3.
 Тартынский Л. Поэт не из расчета, а по велению души // Вечерний Ростов. 2008. 11 января. С. 8.

Ծանոթագրություններ

Արտաքին հղումներ 
 Леонид Владимирович Дьяков
 Ушёл из жизни Леонид Владимирович Дьяков
 Владимирович Дьяков. Союз писателей России.

Ռուս գրողներ
Ռուս բանաստեղծներ
ԽՍՀՄ գրողների միության անդամներ
Ռուսաստանի գրողների միության անդամներ